महिला के कुत्ते ने कई को काटा, घर आई पुलिस पर भी छोड़ा, मुलाजिमों ने दीवार पर चढ़कर बचाई जान
रॉची कॉलोनी में 15-20 लोगों को काट चुका है पालतू कुत्ता
क्राइमरिपोर्टर | लुधियाना
रांचीकाॅलोनी में रहने वाली एक महिला के कुत्ते ने काॅलोनी के 15-20 लोगों को काट लिया। काॅलोनी के लोग महिला से शिकायत करने गए तो महिला ने उल्टा गाली-गलौच कर लोगों को भगा दिया। पूरी काॅलोनी के लोगों ने इकट्ठे होकर थाना सदर में मामले की शिकायत दी। इसके बाद जब पुलिस मुलाजिम जांच करने पहुंचे तो महिला ने उन पर भी अपना कुत्ता छोड़ दिया। पुलिस वालों ने दीवार पर चढ़कर खुद को किसी तरह बचाया। अब पुलिस ने पीड़ितों से मेडिकल मंगवाया है, ताकि महिला पर कार्रवाई की जा सके।
जानकारी देते रांची काॅलोनी के रहने वाले तेजिंदर सिंह ग्रेवाल ने बताया कि उनकी काॅलोनी में अकेली महिला रहती है, जिसने सेंट बर्नाड नस्ल का कुत्ता रखा है। वह रोजाना कुत्ते को खुला छोड़ देती है और ऐसे में कुत्ता इलाके के लोगों पर हमला कर देता है। बीते कुछ दिनों में कुत्ते ने करीब बीस लोगों को काटा है। रविवार को उसका बेटा सिमरनप्रीत ग्रेवाल किसी काम से जा रहा था तो कुत्ते ने उसके पेट पर काट लिया। इसके बाद पूरी काॅलोनी के लोगों ने पुलिस को मामले की शिकायत दी। जितने लोगों को कुत्ते ने काटा था, सबने अपनी अलग-अलग लिखित शिकायत दी। उसके बाद थाना सदर से जांच अफसर एएसआई मलकीत सिंह एक पुलिस मुलाजिम के साथ मौके पहुंचे तो महिला ने उन पर भी कुत्ता छोड़ दिया। बाद में पुलिस वाले ये कह कर चले गए कि लेडीज पुलिस को साथ लाकर महिला को पकड़ा जाएगा। इस संबंध में एएसआई मलकीत सिंह ने बताया कि रांची काॅलोनी के लोगों के शिकायत देने पर वह मौके पर गए थे। उस समय कुत्ता खुला घूम रहा था जो उनके पीछे पड़ गया था। कानूनी कार्रवाई के लिए एमएलआर की जरूरत है। इसी कारण लोगों को मेडिकल करवाने के लिए कहा है, ताकि महिला पर बनती कार्रवाई की जा सके।
hin_Deva hin_Deva bho_Deva hin_Deva hin_Deva